แนวโน้มดัชนีเช้าลุ้นปรับตัวขึ้นต่อ
แนวโน้มดัชนีเช้ามีโอกาสปรับตัวขึ้นต่อ แต่คงไม่แรงเท่าเมื่อวาน ต้องระวังแรงขายบริเวณ 1,100 จุด
5 ก.ค. 2554

แนวโน้มดัชนีเช้ามีโอกาสปรับตัวขึ้นต่อ แต่คงไม่แรงเท่าเมื่อวาน ต้องระวังแรงขายบริเวณ 1,100 จุด
นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้มีโอกาสปรับตัวขึ้นต่อ แต่คงไม่เท่าเมื่อวานนี้ ที่ขึ้นแรงเกือบ 50 จุด หลังการเมืองมีความชัดเจน พรรคเพื่อไทยชนะการเลือกตั้ง และจัดตั้งรัฐบาลร่วมกับอีก 4 พรรคการเมือง ซึ่งมีคะแนนเสียงรวมกัน 299 เสียง ซึ่งตอนนี้ก็ต้องไปรอดูหน้าตาของรัฐบาลชุดใหม่
ขณะที่วันนี้ยังไม่มีปัจจัยอะไรใหม่ๆเข้ามา ตลาดต่างประเทศส่วนใหญ่ค่อนข้างเงียบเหงา หลังดาวโจนส์วันนี้ปิดทำการเนื่องในวันชาติสหรัฐฯ อย่างไรก็ตามต้องระวังแรงขายทำกำไรบริเวณ 1,100 จุด
พร้อมให้แนวรับ 1,080 จุด แนวต้าน 1,100 จุด